**ΠΑΝΕΠΙΣΤΗΜΙΟ ΑΙΓΑΙΟΥ**

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ**

Χίος, 24.09.2020

**Εγγραφές Αλλοδαπών – Αλλογενών**

Σας κοινοποιούμε την με αριθμό πρωτ. Φ.152/126892/Α5/23.09.2020 (ΑΔΑ: 6ΜΟ546ΜΤΛΗ-ΞΧ1) εγκύκλιο του Υπουργείου Παιδείας και Θρησκευμάτων με θέμα «*Εγγραφές των εισαγομένων στην Τριτοβάθμια Εκπαίδευση για το ακαδημαϊκό έτος 2020-2021 με την ειδική κατηγορία των Αλλοδαπών-Αλλογενών αποφοίτων λυκείων εκτός ΕΕ και αποφοίτων λυκείων ή αντιστοίχων σχολείων κρατών-μελών της Ε.Ε.*» και επισημαίνουμε τα εξής:

* Οι επιτυχόντες/χούσες της ειδικής κατηγορίας Αλλοδαπών-Αλλογενών και Αποφοίτων Λυκείων ή αντίστοιχων σχολείων κρατών-μελών της Ε.Ε. **οφείλουν να καταθέσουν αυτοπροσώπως ή με άλλο εξουσιοδοτημένο πρόσωπο** για έλεγχο στις Γραμματείες των Σχολών και Τμημάτων επιτυχίας, αίτηση συνοδευμένη από τα δικαιολογητικά τους προκειμένου να εγκριθεί και να ολοκληρωθεί η εγγραφή τους.
* Σύμφωνα με τη με αριθμ.πρωτ. Φ.153/124333/Α5/18.09.2020 Υ.Α (ΑΔΑ:Ω71546ΜΤΛΗ-7ΧΝ) ορίζεται προθεσμία εγγραφής των εν λόγω υποψηφίων για το ακαδημαϊκό έτος 2020-2021, **το χρονικό διάστημα από την Τετάρτη 23 Σεπτεμβρίου έως και την Τετάρτη 30 Σεπτεμβρίου 2020**.
* **Επισημαίνεται ότι για τους εν λόγω υποψηφίους δεν εφαρμόζεται η διαδικασία ηλεκτρονικής εγγραφής.**
* Στις ίδιες ημερομηνίες και με τον ίδιο τρόπο εγγράφονται:
1. Οι εισακτέοι με την ως άνω κατηγορία ακαδημαϊκού έτους 2019-2020 που δεν είχαν αποκτήσει τη βεβαίωση ελληνομάθειας, μπορούν να εγγραφούν μέσα στην προθεσμία εγγραφής των νεοεισαγόμενων φοιτητών με την οικεία ειδική κατηγορία, εφόσον προηγουμένως έχουν αποκτήσει τη βεβαίωση αυτή. Σε αντίθετη περίπτωση ο εισαγόμενος χάνει το δικαίωμα εγγραφής του.

Ειδικά για το ακαδημαϊκό έτος 2020-2021, οι εισακτέοι με την ειδική κατηγορία Αλλοδαπών -Αλλογενών το ακαδημαϊκό έτος 2019-2020 που αναμένουν τα αποτελέσματα της εξέτασης Οκτωβρίου 2020 για την πιστοποίηση της ελληνικής γλώσσας επιπέδου Β2 από το Κέντρο Ελληνικής Γλώσσας (λόγω αναβολής της από τον Μάιο του 2020), δύνανται να εγγραφούν προσωρινά με την κατάθεση αποδεικτικού συμμετοχής στην εν λόγω διαδικασία και ΥΔ με την οποία θα δεσμεύονται α) για την προσκόμιση στη Γραμματεία του τμήματος εισαγωγής του αποτελέσματος μόλις αυτό ανακοινωθεί και, σε κάθε περίπτωση, το αργότερο έως τις 10 Ιανουαρίου 2021, προκειμένου να ολοκληρωθεί η εγγραφή τους και β) ότι σε περίπτωση που δεν αποκτήσουν το απαιτούμενο πιστοποιητικό ή δεν προβούν εμπρόθεσμα στην κατάθεσή του, θα ανακαλείται η προσωρινή εγγραφή τους.

2. Οι εισαγόμενοι της ειδικής κατηγορίας της παρ. 4Β1, του άρθρου 1 της με αρ.πρωτ. Φ.151/82115/Α5 Υπουργικής Απόφασης (ΦΕΚ 1873 Β’ 2017), προηγούμενων ετών,  άρρενες, απόφοιτοι Λυκείων της Κυπριακής Δημοκρατίας  που υπηρετούσαν τη θητεία τους στην Κύπρο και έχουν απολυθεί από τις τάξεις του στρατού, ύστερα από σχετική βεβαίωση της Κυπριακής Δημοκρατίας.

* Για την εγγραφή τους οι επιτυχόντες/χούσες ή το νομίμως εξουσιοδοτημένο από αυτούς/τές πρόσωπο, καταθέτουν στη Γραμματεία της Σχολής ή του Τμήματος τα δικαιολογητικά όπως αυτά αναφέρονται στην επισυναπτόμενη αναλυτική εγκύκλιο εγγραφών η οποία είναι αναρτημένη και  στην ιστοσελίδα του Υπουργείου: ([www.minedu.gov.gr](http://www.minedu.gov.gr/), ΕΞΕΤΑΣΕΙΣ- ΑΛΛΟΔΑΠΟΙ-ΑΛΛΟΓΕΝΕΙΣ- ΑΝΑΚΟΙΝΩΣΕΙΣ): <https://www.minedu.gov.gr/publications/docs2020/%CE%95%CE%93%CE%9A%CE%A5%CE%9A%CE%9B%CE%99%CE%9F%CE%A3_%CE%95%CE%93%CE%93%CE%A1%CE%91%CE%A6%CE%A9%CE%9D_%CE%91%CE%9B%CE%9B%CE%9F%CE%94%CE%91%CE%A0%CE%A9%CE%9D_2020_%CE%9C%CE%95_%CE%91%CE%94%CE%91.pdf>
* Μέσα σε προθεσμία είκοσι (20) ημερών από τη λήξη της ημερομηνίας εγγραφής, η Συνέλευση του Τμήματος, μετά  τον  έλεγχο  των δικαιολογητικών, με απόφασή της εγκρίνει την εγγραφή των επιτυχόντων-εισαγομένων.

Η απόφαση της Συνέλευσης αποστέλλεται για έγκριση στο Πρυτανικό Συμβούλιο.

Και οι δύο αποφάσεις (Συνέλευσης και Πρυτανικού Συμβουλίου) αποστέλλονται από τη Γραμματεία του Τμήματος στην ΚΔΣΦΜ προκειμένου η τελευταία να τις προωθήσει στο ΥΠΑΙΘ.

Η Γραμματεία του Τμήματος ενημερώνει τον/την ενδιαφερόμενο/νη για την εγγραφή.

**ΠΡΟΣΟΧΗ:** Για λόγους εξαιρετικής ανάγκης, όπως παρατεταμένη θεομηνία, σοβαρή ασθένεια, στράτευση ή απουσία στο εξωτερικό, είναι δυνατή η εγγραφή σπουδαστή/στριας που καθυστέρησε να εγγραφεί μέσα στις καθορισμένες προθεσμίες, με αιτιολογημένη απόφαση της Συνέλευσης του Τμήματος του Πανεπιστημίου,  ύστερα από αίτηση του ενδιαφερόμενου σπουδαστή, η οποία υποβάλλεται σε αποκλειστική προθεσμία τριάντα (30) ημερών από τη λήξη της προθεσμίας εγγραφής και στην οποία εκτίθενται και οι λόγοι της καθυστέρησης. Σπουδαστής/στρια που δεν εγγράφηκε ούτε με τη διαδικασία αυτής της παραγράφου χάνει το δικαίωμα εγγραφής για το συγκεκριμένο ακαδημαϊκό έτος καθώς και για τα επόμενα έτη.

<https://www.minedu.gov.gr/news/46445-23-09-20-eggrafes-se-panepistimia-ton-eisagomenon-me-tin-eidiki-katigoria-allodapon-allogenon-apofoiton-lykeion-ektos-ee-kai-apofoiton-lykeion-i-antistoixon-sxoleion-kraton-melon-tis-e-e-2>